CELEX: 62008CN0382
Language: da
Date: 2008-08-25 00:00:00
Title: Sag C-382/08: Anmodning om præjudiciel afgørelse indgivet af Unabhängiger Verwaltungssenat des Landes Oberösterreich (Østrig) den 25. august 2008 — Michael Neukirchinger mod Bezirkshauptmannschaft Grieskirchen

8.11.2008   
            
            
               DA
            
            
               Den Europæiske Unions Tidende
            
            
               C 285/26
            
         Anmodning om præjudiciel afgørelse indgivet af Unabhängiger Verwaltungssenat des Landes Oberösterreich (Østrig) den 25. august 2008 — Michael Neukirchinger mod Bezirkshauptmannschaft Grieskirchen
   (Sag C-382/08)
   (2008/C 285/42)
   Processprog: tysk
   Den forelæggende ret
   Unabhängiger Verwaltungssenat des Landes Oberösterreich
   Parter i hovedsagen
   
      Sagsøger: Michael Neukirchinger
   
      Sagsøgt: Bezirkshauptmannschaft Grieskirchen
   Præjudicielle spørgsmål
   
               1)
            
            
               Skal artikel 49 EF ff. fortolkes således, at de er til hinder for en national bestemmelse, hvorefter en person, som er etableret i en anden medlemsstat og er i besiddelse af en bevilling til at gennemføre erhvervsmæssige ballonfarter [i Tyskland], der er meddelt i henhold til lovgivningen i sidstnævnte medlemsstat, skal have hjemsted eller bopæl i indlandet for at gennemføre ballonfarter i Østrig (§ 106 i Luftfahrtgesetz (StF: BGBl. nr. 253/1957, senest ændret ved BGBl. I, nr. 83/2008))?
            
         
               2)
            
            
               Skal artikel 49 EF ff. fortolkes således, at de er til hinder for en national bestemmelse, hvorefter en person, som har bevilling til at gennemføre erhvervsmæssige ballonfarter, og som er etableret i en anden medlemsstat og anerkendt efter denne medlemsstats lovgivning, for at gennemføre ballonfarter i en anden medlemsstat skal opnå en anden bevilling, for hvilken beviskravene i sidste ende indholdsmæssigt svarer til kravene til den bevilling, der allerede er meddelt ham i hans oprindelsesland, dog med den yderligere betingelse, at ansøgeren skal have hjemsted eller bopæl i indlandet (her i Østrig)?
            
         
               3)
            
            
               Er bestemmelserne i Luftfahrtgesetz' § 102, sammenholdt med § 104 og § 106, i strid med artikel 49 EF, når en bevillingshaver, der er etableret i Tyskland, ved udøvelse af virksomhed på grundlag af sin bevilling i Østrig tiltales i en straffesag, og han derved hindres i at få adgang til markedet. Dette skal ses på den baggrund, at der i medfør af Luftfahrtgesetz' § 106, stk. 1, ikke kan opnås en sådan bevilling og en bevilling til at drive erhvervsmæssig virksomhed, uden at der foretages en selvstændig etablering og/eller etableres bopæl, og uden omregistrering i Østrig af en varmluftsballon, der er allerede er registreret i Tyskland?